***VZOREC POGODBE (v seznanitev)***

Občina Postojna, Ljubljanska cesta 4, 6230 Postojna, ki jo zastopa župan Igor Marentič, ID št. za DDV: SI 13053973, matična št.: 588351700 (v nadaljevanju: občina)

in

**prijavitelj, naslov, pošta,** ki ga zastopa: odgovorna oseba matična št.:\_\_\_\_\_\_\_\_\_\_\_\_\_\_\_, davčna številka: \_\_\_\_\_\_\_\_\_\_\_\_\_\_\_\_ (v nadaljevanju: izvajalec)

sklepata

**P O G O D B O**

**o sofinanciranju projekta s področja obnove in vzdrževanja spomenikov in objektov kulturne dediščine v občini Postojna v letu 2025**

1. člen

Pogodbeni stranki uvodoma ugotavljata:

* da je občina zagotovila sredstva za sofinanciranje obnove in vzdrževanja spomenikov in objektov kulturne dediščine v proračunu Občine Postojna za leto 2025,
* da je občina na svoji spletni strani dne 5. 3. 2025 objavila javni razpis za sofinanciranje obnove in vzdrževanja spomenikov in objektov kulturne dediščine v Občini Postojna za leto 2025 (v nadaljevanju: javni razpis),
* da se je na razpis prijavil tudi izvajalec ter da mu je bil s strani občinske uprave izdan sklep o odobritvi sredstev za izvedbo prijavljenega projekta.

1. člen

Izvajalec se zavezuje, da bo projekt **\_\_\_\_\_\_\_\_\_\_\_\_\_\_** izvedel v skladu s prijavo na javni razpis, in sicer najkasneje do 30.11.2025.

Občina se obveže, da bo za izvedbo projekta iz prejšnjega odstavka tega člena izvajalcu zagotovila finančna sredstva v višini do **\_\_\_\_\_\_\_\_\_\_\_\_\_\_ EUR**.

Sredstva so zagotovljena v proračunu občine za leto 2025 na proračunski postavki 18004 – Vzdrževanje in obnova kulturne dediščine (razpis).

1. člen

Občina bo nakazala sredstva za sofinanciranje izvedbe projekta do dogovorjene višine po izvedenem projektu in po dostavi sledečih listin:

* **zahtevka za izplačilo,**
* **celovitega finančnega in vsebinskega poročila o izvedbi projekta,**
* **fotokopij računov za vrednost prijavljenega projekta s podpisano in žigosano izjavo o istovetnosti z originalom.**

Občina bo odobrena sredstva nakazala najkasneje v roku 30 dni po prejemu zahtevka za izplačilo in ostale zahtevane dokumentacije.

V roku 15 dni po nakazilu sredstev iz občinskega proračuna je izvajalec dolžan predložiti dokazilo o izvedenem plačilu za opravljena dela.

1. člen

Občina bo sredstva nakazala na transakcijski račun izvajalca  **\_\_\_\_\_\_\_\_\_\_\_\_\_\_\_.**

Izvajalec lahko črpa finančna sredstva po tej pogodbi v proračunskem letu 2025.

1. člen

Občina kot sofinancer projekta lahko opravlja kvalitativni, kvantitativni in finančni nadzor nad izvedbo projekta, izvajalec pa ji je dolžan to omogočiti.

V imenu občine ima njegov pooblaščeni predstavnik pravico nadzora nad potekom projekta in nad namensko porabo dodeljenih sredstev iz proračuna občine z vpogledom v dokumentacijo in obračun stroškov v zvezi z izvedbo projekta, ki je predmet te pogodbe, izvajalec pa mu je dolžan to omogočiti.

1. člen

Na izrecno zahtevo občine mora izvajalec posredovati vso dokumentacijo (finančno, pravno, vsebinsko, projektno…). Tudi sicer je dolžan sodelovati z občino in se odzivati na njene zahteve po predložitvi dokumentacije in dajanju pojasnil.

1. člen

Izvajalec lahko uporabi prejeta sredstva le za namen, določen s to pogodbo.

V primeru, da izvajalec naknadno ugotovi, da v predvidenem roku oziroma s predračunsko predvidenimi sredstvi ne bo mogel izvesti dogovorjenega projekta, je dolžan o razlogih za zamudo oziroma nezmožnost izpolnitve pogodbenih obveznosti nemudoma pisno obvestiti občino, najkasneje pa v roku 5 dni od nastanka okoliščin ter predlagati ustrezno spremembo oziroma dopolnitev pogodbe.

Občina lahko v primeru iz drugega odstavka tega člena odstopi od pogodbe in zahteva vrnitev že izplačanih sredstev po tej pogodbi s pripadajočimi zamudnimi obrestmi ali zahteva naknadno izpolnitev pogodbenih obveznosti in sklene z izvajalcem aneks k tej pogodbi, s katerim določi nove pogoje.

Izvajalec s podpisom te pogodbe prevzame tudi odgovornost do podizvajalcev, s katerimi vstopi v pravno razmerje v zvezi z izvedbo projekta.

Občina lahko razdre to pogodbo in zahteva vrnitev že izplačanih sredstev z zakonskimi zamudnimi obrestmi vred od dneva prejema sredstev tudi v sledečih primerih:

* če izvajalec ne izpolnjuje svojih obveznosti po tej pogodbi,
* če izvajalec občini oz. od nje pooblaščenim osebam ne dovoli izvedbe nadzora v skladu s 5. in ostalimi členi te pogodbe,
* če je izvajalec uporabil javna sredstva v druge namene, kot je opredeljeno s to pogodbo.

1. člen

Izvajalec se zaveže, da bo v javnih objavah, obvestilih, vabilih, ipd. navajal občino kot sofinancerja projekta, ki je predmet te pogodbe.

9. člen

Vse spremembe in dopolnitve te pogodbe se dogovorijo v obliki pisnih dodatkov k tej pogodbi.

10. člen

Za skrbnika te pogodbe se določita:

- na strani občine Martina Ivanović,

- na strani izvajalca \_\_\_\_\_\_\_\_\_\_\_\_\_\_\_.

11. člen

Pogodbeni stranki sta soglasni, da bosta morebitne spore reševali sporazumno, v nasprotnem primeru je za reševanje sporov pristojno sodišče v Postojni.

12. člen

Ta pogodba se šteje za nično, če je kdo v imenu ali na račun izvajalca, predstavniku ali posredniku organa ali organizacije iz javnega sektorja obljubil, ponudil ali dal kakšno nedovoljeno korist za:

* pridobitev posla iz te pogodbe ali
* za sklenitev posla iz te pogodbe pod ugodnejšimi pogoji ali
* za opustitev dolžnega nadzora nad izvajanjem pogodbenih obveznosti iz te pogodbe ali
* za drugo ravnanje ali opustitev ravnanja, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku ali posredniku organa ali organizacije iz javnega sektorja, drugi pogodbeni stranki (torej stranki, ki vstopa v pogodbeno razmerje z organom ali organizacijo iz javnega sektorja) ali njenemu predstavniku, zastopniku oziroma posredniku.

13. člen

Ta pogodba je sestavljena v 2 (dveh) enakih izvodih, od katerih prejmeta občina 1 (en) izvod in izvajalec 1 (en) izvod. Pogodba stopi v veljavo z dnem podpisa obeh pogodbenih strank, uporablja pa se od 1. 1. 2025 do 31. 12. 2025.

|  |  |
| --- | --- |
| Številka: \_\_\_\_\_\_\_\_\_\_\_\_\_  Datum: \_\_\_\_\_\_\_\_\_\_\_\_\_ | Dne: \_\_\_\_\_\_\_\_\_\_\_\_\_\_\_\_\_\_\_\_ |

|  |  |  |
| --- | --- | --- |
| **OBČINA POSTOJNA** |  | **PRIJAVITELJ** |
| **Igor Marentič**  **ŽUPAN** |  | **Odgovorna oseba** |